cyanic-selkie/wikianc huggingface dataset:
சித்ரால் தேசிய பூங்கா
விலங்குகள்
பூங்காவில் காணப்படும் கிளையினங்களில் ஆஸ்டர் மலையாடுகளும் அடங்கும். 1980 களில் பூங்காவில் 500 க்கும் மேற்பட்ட 200 என்ற எண்ணிக்கையாக குறைந்த போதிலும், சித்ரால் தேசிய பூங்கா இன்னும் உலகின் மிகப் பெரிய ஆஸ்டர் மலையாடுகளின் என்ணிக்கையைக் கொண்டுள்ளது. சைபீரியன் மலையாடுகள், லடாக் ஆடுகள் மற்றும் ஆசிய கருப்பு கரடி ஆகியவை சிறிய எண்ணிக்கையில் பூங்காவில் உள்ளன. பனிச்சிறுத்தை பூங்காவின் நிரந்தர குடியிருப்பாளராகத் தெரியவில்லை, ஆனால் சில சமயங்களில் அங்கே காணப்படுகிறது. திபெத்திய ஓநாய், சிவப்பு நரி, மஞ்சள் தொண்டை கீரி மற்றும் இமயமலை ஆற்று நீர்நாய் அனைத்தும் பூங்காவில் காணப்படுகின்றன. பூங்காவில் உள்ள பொதுவான பறவைகள், தாடி கழுகு, இமயமலை கழுகு, தங்க கழுகு, கொக்கு, பிரி வல்லூறு, இமயமலை பனி வல்லூறு, இமயமலை மோனல், பனி கவுதாரி மற்றும் பாறை கவுதாரி ஆகியவை அடங்கும்.
வானிலை
இந்த பிராந்தியத்தில் ஆண்டு மழையளவு 462 மில்லி லிட்டர் என மதிப்பிடப்பட்டுள்ளது. செப்டம்பரில், பூங்காவைச் சுற்றியுள்ள கண்கவர் சிகரங்களில் அதிக மழை பொழிவு இருக்கும். இருப்பினும், நவம்பரில், பள்ளத்தாக்குகளிலும், உயரம் குறைந்த சிகரங்களிலும் மழை அதிகமாக இருக்கும். குளிர்காலத்தில் பனிப்பொழிவு காணப்படும். பனி மூடிய வெள்ளை சிகரங்கள் சூன் மாதம் வரை அழகை மேம்படுத்துகின்றன. பொதுவாக இங்கு வானிலை குளிர் மற்றும் வறண்டது. வெப்பநிலை −12.2 C முதல் 43.3 C வரை இருக்கும்.
குறிப்பு
பகுப்பு:பாக்கித்தானிய தேசியப் பூங்காக்கள் பகுப்பு:IUCN வகை II பகுப்பு:கைபர் பக்துன்வா மாகாணம்
அர்வா டாமன்
அர்வா டாமன் ( Arwa Damon; பிறப்பு: செப்டம்பர் 19, 1977) ஒரு அமெரிக்கப் பத்திரிகையாளர் ஆவார். இவர் சமீபத்தில் இசுதான்புல்லைத் தளமாகக் கொண்ட சிஎன்என் தொலைக்காட்சியின் மூத்த சர்வதேச நிருபராக இருந்தார். 2066இல் சிஎன்என்-ல் சேருவதற்கு முன்பு, 2033 முதல் சுதந்திர எழுத்தாளராக மத்திய கிழக்கைப் பற்றிய தகவல்களை வழங்கி வந்தார் .சிரியாவிலிருந்து அகதிகளாக வரும் குழந்தைகளுக்கு மருத்துவ சிகிச்சை அளிக்கும் ஐஎன்ஏஆர்ஏ என்ற மனிதாபிமான அமைப்பின் தலைவர் மற்றும் நிறுவனர் ஆவார்.
ஆரம்ப வாழ்க்கை மற்றும் கல்வி
ஒரு அமெரிக்க தந்தைக்கும் சிரிய தாய்க்கும் பாஸ்டனில் பிறந்தார். தனது குழந்தைப் பருவத்தை மசாசூசெட்ஸில் உள்ள வேலண்டில் கழித்தார். ஆகஸ்ட் 1949 சிரிய சதிப்புரட்சியில் தூக்கிலிடப்பட்ட சிரியாவின் முன்னாள் சிரிய குர்த் பிரதம மந்திரி முஹ்சின் அல்-பராசியின் பேத்தி ஆவார்.<
ஆறு வயதில், இவரது குடும்பம் மொரோக்கோகோவிற்கு குடிபெயர்ந்தது. மூன்று ஆண்டுகளுக்குப் பிறகு துருக்கியின் இசுதான்புல்லில், இவரது தந்தை ராபர்ட் கல்லூரியில் ஆசிரியராகவும் நடுநிலைப் பள்ளி இயக்குநராகவும் சேர்ந்தார். மேலும் அங்கிருந்து இசுமிரில் உள்ள இஸ்கென்ட் பள்ளிக்குச் சென்றார். பின்னர் 2003 முதல் 2013 இல் ஓய்வு பெறும் வரை பெய்ரூட்டில் உள்ள அமெரிக்க சமூகப் பள்ளியின் தலைமை ஆசிரியராக இருந்தார்.
அர்வா, ஆறாம் வகுப்பைத் தவிர்த்துவிட்டு தனது 16வது வயதில் ராபர்ட் கல்லூரியில் பட்டம் பெற்றார். 1999 இல் பிரெஞ்சு மற்றும் உயிரியலில் இரட்டைப் பட்டத்தையும் சர்வதேச விவகாரங்களிலும் பட்டம் பெற்றார். அரபு, பிரஞ்சு, துருக்கியம் மற்றும் ஆங்கிலம் ஆகிய நான்கு மொழிகளிலும் பேசக்கூடியவராக இருந்தவர்.
நிருபராவதற்கு முன்பு, அர்வா நியூயார்க்கை தளமாகக் கொண்ட துருக்கிய துணி ஆலை நிறுவனத்தில் பணியாற்றினார்.
தொழில்
9/11 க்குப் பிறகு ஒரு பத்திரிகையாளராக மாற முடிவு செய்த இவர் ஈராக் போரின் தொடக்கத்திற்கு முன்பு பாக்தாத்திற்கு சென்றார். காமிரா பிலானெட்- இல் தனது வாழ்க்கையைத் தொடங்கினார். இது தொலைக்காட்சி செய்தி ஒளிபரப்புகளுக்கான ஊடக உள்ளடக்கத்தை வழங்குகிறது. பீட்டர் ஆர்னெட்டின் நிருபர்கள் குழுவை போருக்கு முந்தைய ஈராக்கிற்கு அழைத்துச் செல்வதற்காக பணியாற்றினார். பிப்ரவரி 2006 இல் பல தொலைக்காட்சி நிறுவடங்களுடன் பணிபுரியும் ஒரு சுதந்திரப் பத்திரிககையாளாரக மூன்று வருடங்கள் மத்திய கிழக்கை உள்ளடக்கி பணியாற்றினார்.
சர்ச்சை
ஜூலை 19, 2014 அன்று, போதையில் இருந்த அர்வா தங்களைக் கடித்ததாகக் கூறி, பாக்தாத்தில் உள்ள அமெரிக்க தூதரகத்தின் இரண்டு ஊழியர்கள் இவர் மீதும் இவர் பணிபுரிந்த சிஎன்என் மீதும் வழக்குத் தொடர்ந்தனர். இவர் சம்பவத்தை ஒப்புக்கொண்டு மன்னிப்பு கேட்டார்.
வெளி இணைப்புகள்
பகுப்பு:வாழும் நபர்கள் பகுப்பு:1977 பிறப்புகள் பகுப்பு:அமெரிக்கப் பெண் ஊடகவியலாளர்கள்
மலேசிய மாநிலங்களின் தலைவர்கள்
மலேசிய மாநிலத் தலைவர்களின் பட்டியல். இதில் 2022 ஜனவரி மாதம் 1-ஆம் தேதி வரையிலான புள்ளிவிவரங்கள் அடங்கியுள்ளன. இந்தப் பட்டியல் அவ்வப்போது மாற்றம் அடையலாம்.
சான்றுகள்
பகுப்பு:மலேசிய அரசு பகுப்பு:மலேசிய முடியாட்சி
மருதப்புழா
மருதப்புழா புன்னப்புழாவின் துணையாறுகளுள் ஒன்று. இது இரு ஒடைகளாக நீலகிரி மலையில் உற்பத்தியாகி பின்னர் மருதா என்னுமிடத்தில் இணைந்து மருதப்புழா என்று பெயர்பெறுகிறது. இதன் நீர் சேற்றுநீர் போல இருப்பதால் கலக்கன்புழா எனவும் அழைக்கப்படுகிறது. மருதப்புழா-புன்னப்புழா படுகை தங்கப்படிவுகளுக்காகப் பெயர்பெற்றது.
வங்காளப்பீடியா
வங்காளப்பீடியா என்பது பங்காளாதேசத்தின் முதல் கலைக்களஞ்சியம் ஆகும். இது வங்காளதேசம், மக்கள், மொழி, பண்பாடு, வாழ்வியல், கலைகள் பற்றிய தகவல்களைக் கொண்டிருக்கிறது. 500 பக்கங்கள் உடைய பத்துத் தொகுதிகளாக இது வெளிவந்துள்ளது. இது வங்காள மொழியிலும், ஆங்கில மொழியிலும் உள்ளது.
நான் மகான் அல்ல
நான் மகான் அல்ல என்ற தலைப்பிலுள்ள கட்டுரைகள்
கி. சிவநேசன்
கிட்டிணன் சிவனேசன் (சனவரி 21, 1957 - மார்ச் 6, 2008) இலங்கைத் தமிழ் அரசியல்வாதியும், முன்னாள் நாடாளுமன்ற உறுப்பினரும் ஆவார். இவர் 2008 மார்ச் 6 இல் இலங்கை படைத்துறையின் ஆழ ஊடுருவித்தாக்கும் படையணியினால் மேற்கொள்ளப்பட்ட கண்ணிவெடித் தாக்குதல் ஒன்றில் கொல்லப்பட்டார்.
ஆரம்ப வாழ்க்கை
1957 ஆம் ஆண்டில் பிறந்த சிவனேசன் யாழ்ப்பாண மாவட்டம், கரவெட்டியைச் சேர்ந்தவர். நெல்லியடி மத்திய மகா வித்தியாலயத்தில் கல்வி கற்றர். யாழ் குடாநாட்டில் பனை, மற்றும் தென்னை அபிவிருத்திச் சபைகள் பலவற்றைத் தோற்றுவித்தார். ஏ9 நெடுஞ்சாலை மூடப்பட்ட போது மல்லாவிகு இடம்பெயர்ந்தார். 1996 முதல் 2004 ஆம் ஆண்டு வரை வட பிராந்திய தென்னை அபிவிருத்துக் கூட்டுறவுச் சபையின் பொது முகாமையாளராகப் பணியாற்றினார்.
படுகொலை
2008 மார்ச் 6 அன்று, சிவனேசன் கொழும்பில் நாடாளுமன்றத்தில் இருந்து ஏ9 நெடுஞ்சாலை வழியாக மல்லாவி நோக்கிப் பயணம் செய்தார். வவுனியா மாவட்டம் ஓமந்தையில் உள்ள விடுதலைப் புலிகளின் சோதனைச் சாவடியைக் கடந்து சென்று 30 நிமிடங்களின் பின்னர், பிற்பகல் 1:20 மணியளவில், சிவனேசன் சென்ற வாகனம் ஓஒமந்தை சாவடியில் இருந்து 35 கிமீ தொலைவில் மாங்குளம் அருகே சென்று கொண்டிருந்தது. அப்போது கிளைமோர் கண்ணிவெடிகள் ஒரே நேரத்தில் வெடித்தன. சிவனேசனின் வாகன ஓட்டுனர் பெரியண்ணன் மகேசுவரராசா அதே இடத்தில் உயிரிழந்தார். சிவனேசன் மாங்குளம் மருத்துவமனைக்குக் கொண்டு செல்லப்பட்டு அங்கு உயிரிழந்தார்.
மேற்கோள்கள்
பகுப்பு:1957 பிறப்புகள் பகுப்பு:2008 இறப்புகள் பகுப்பு:இலங்கையில் கொலை செய்யப்பட்ட அரசியல்வாதிகள் பகுப்பு:மாமனிதர் விருது பெற்றவர்கள் பகுப்பு:இலங்கையின் 13வது நாடாளுமன்ற உறுப்பினர்கள் பகுப்பு:இலங்கை இந்துக்கள் பகுப்பு:இலங்கைத் தமிழ் அரசியல்வாதிகள் பகுப்பு:தமிழ்த் தேசியக் கூட்டமைப்பு அரசியல்வாதிகள் பகுப்பு:யாழ்ப்பாணத்து நபர்கள் பகுப்பு:இருபத்தொராம் நூற்றாண்டு இலங்கை அரசியல்வாதிகள்
குந்திப்புழா
குந்திப்புழா தூதப்புழா ஆற்றின் துணையாறுகளுள் ஒன்று. இது அமைதிப்பள்ளத்தாக்கின் ஊடாகப் பாய்கிறது. தூதப்புழா கேரளத்தின் இரண்டாவது நீளமான ஆறான பாரதப்புழாவின் முதன்மையான துணையாறாகும்.
மேற்கோள்கள்
பகுப்பு:கேரள ஆறுகள்
இலங்கை மரை
இலங்கை மரை ("Sri Lankan sambar deer", Rusa unicolor unicolor) அல்லது இலங்கை கடமான் என்பது கடமானின் இலங்கையிலுள்ள துணையினமாகும். இவ்வினம் கடமான்களில் பெரியவற்றில் ஒன்றும் அளவிலும் உடல் சம அளவிலும் பெரிய கொம்புக்கிளை உடையதும் ஆகும். பெரிய ஆண் 270-280 கிலோ கிராம் எடையினை உடையது. இலங்கை மரை தாழ்வான வரட்சியான காடுகளிலும், மலைப்பகுதிக் காடுகளிலும் வாழும். பெரியளவிலான மரைக் கூட்டம் ஓட்டன் சமவெளி தேசிய வனத்தில் வாழ்கின்றன
உசாத்துணை
பகுப்பு:இலங்கை முலையூட்டிகள் பகுப்பு:பாலூட்டிகள்
காந்தி கோவில்
மகாத்மா காந்தி கோவில், மகாத்மா காந்தி மற்றும் அவருடைய மனைவி கஸ்தூரிபாய் காந்தி நினைவாக அமைந்த கோவில் உள்ள ஒரே இடம் தமிழ்நாட்டின் ஈரோடு மாவட்டம், பவானி வட்டம், சலங்கப்பாளையம் பேரூராட்சியில் அமைந்த செந்தாம்பாளையம் எனும் ஊராகும். இந்த ஊரைச் சேர்ந்த வையாபுரி முதலியார், காந்தியடிகள் மீது கொண்ட பற்றால் கடந்த 1998ம் ஆண்டு காந்திக் கோவிலைக் கட்டினார். இக்கோயிலில் காந்தி ஜெயந்தி நாளான ஆண்டுதோறும் அக்டோபர் மாதம் 2-ஆம் நாளன்று சிறப்பாக விழா கொண்டாடப்பட்டு வருகிறது.
மேற்கோள்கள்
பகுப்பு:மகாத்மா காந்தி தொடர்பான நினைவிடங்கள் பகுப்பு:ஈரோடு மாவட்டம் பகுப்பு:ஈரோடு மாவட்டத்திலுள்ள கோயில்கள்
அயோடைடு
அயோடைடு (Iodide) என்பது மூலக அயோடினின் மறையேற்றமுள்ள I- அன்னயனாகும். அயோடைடு சேர்மங்களில் அயோடின் -1 ஒக்சியேற்ற எண்ணைக் கொண்டிருக்கும். நாளாந்தம் நாம் உணவில் சேர்க்கும் அயோடின் சேர்க்கப்பட்ட உப்பிலுள்ள பொட்டாசியம் அயோடைடு இதன் அன்றாடப் பயன்பாட்டுக்கு ஒரு உதாரணமாகும். அயோடின் குறைபாட்டைத் தவிர்க்கவே உப்பில் அயோடைடு வடிவில் அயோடின் சேர்க்கப்படுகின்றது.
பண்புகள்
அயோடைடு அயன் ஏனைய ஹேலைட்டுக்களின் அன்னயன்களை விட பெரிய அன்னயனாகும். இதன் அயனாரை 206 பைக்கோ மீற்றர்களாகும் (pm). ஏனைய ஹேலைட்டுக்களின் அன்னயன்களின் அயனாரை ஒப்பீட்டளவில் குறைவாகும்: புரோமைடு -196 pm, குளோரைடு- 181 pm, ஃபுளோரைடு- 133 pm. இதன் பெரிய அயனாரை காரணமாக ஏனைய ஹேலைட்டுக்களின் அன்னயன்களை விட தாக்குதிறன் குறைந்ததாகும். எனவே தாக்குதிறன் கூடிய ஹேலைட்டுக்களினால் கரைசலில் அல்லது திரவாமாகவுள்ள அயோடைடு அயனை இடம்பெயர்க்க முடியும். உதாரணமாக குளோரின் வாயு கரைசலிலுள்ள அயோடைடு அயனை இடம்பெயர்க்க வல்லது.
அயோடைடு சேர்மங்கள் நீரில் ஓரளவு கரையக்கூடியவை. எனினும் அவற்றின் கரைதிறனும் ஏனைய ஹேலைடுக்களினதை விடக் குறைவானதாகும். நீரில் அயோடின் வாயுவின் கரைதிறன் பொதுவாகக் குறைவாகும். எனினும் நீரில் கரைசல் அயோடைடு அயன் காணப்பட்டால் நீரில் அயோடின் வாயுவின் கரைதிறன் அதிகரிக்கும். அயோடின் வாயுவும், அயோடைடு அயனும் தாக்கமடைந்து I3- அயன் உருவாவதால் கரைதிறன் உயர்கிறது. இவ்வாறு கரையும் போது உருவாகும் I3- அயன் கரைசலுக்கு கபில நிறச்சாயலைக் கொடுக்கும்.
உயிரியல் முக்கியத்துவம்
உணவினூடாகவோ நீரினூடாகவோ அயோடைடு அயன் உட்கொள்ளப்படா விட்டால் சிறுவர்களென்றால் மூளை வளர்ச்சிக் குறைபாடும், அனைவருக்கும் கண்டக்கழலையும் ஏற்படலாம். தைரொக்சின் ஓமோனின் உற்பத்திக்குப் போதியளவில் அயோடைடு உட்கொள்ளப்படுதல் வேண்டும்.
மேற்கோள்கள்
பகுப்பு:எதிர்மின் அயனிகள் பகுப்பு:விடுபடு தொகுதிகள் பகுப்பு:உணவுப் பட்டியல் கனிமங்கள் பகுப்பு:அயோடின் சேர்மங்கள்
நாட்டு நலப்பணித் திட்ட தினம்
மறைந்த பாரதப் பிரதமர் இந்திரா காந்தி தலைமையில் அமைந்த மத்திய அரசின் கல்வித்துறை அமைச்சர் வி.கே.ஆர்.வி.ராவ் அவர்களால் 1969 -ம் ஆண்டு செப்டம்பர் 24 -ம் நாள் நாட்டு நலப்பணித் திட்டம் அறிமுகப்படுத்தப்பட்டது. இந்நாளே நாட்டு நலப்பணி திட்ட தினமாக கொண்டாடப்படுகிறது.
நோக்கம்
இந்திய விடுதலைப் போராட்டத்தின் போது இளைஞர்கள் செய்த. பெரும் தியாகங்களைப் போன்றே எதிர்காலத்திலும் செய்ய வேண்டும் என்ற அடிப்படையில் இளைஞர்களுக்காக  தோற்றுவிக்கப்பட்ட ஒரு சீரிய திட்டமே நாட்டு நலப்பணித் திட்டம் ஆகும்.
பகுப்பு:இந்திய தேசிய தினங்கள்
இராசிபுரம் மாரியம்மன் கோவில்
இந்தியா,தமிழ்நாடு, நாமக்கல் மாவட்டம் இராசிபுரம் நகரில் மாரியம்மன் கோவில் அமைந்துள்ளது. ஸ்ரீ நித்திய கல்யாணி அம்மன் சுயம்பு மூர்த்தியாக கருதப்படுகிறார்.
திருவிழா
ஒவ்வொரு ஆண்டும் ஐப்பசி மாதத்தில் 15 நாட்கள் திருவிழா நடைபெறுகிறது.
சான்றுகள்
பகுப்பு:துப்புரவு முடிந்த நாமக்கல் மாவட்ட ஆசிரியர்கள் தொடங்கிய கட்டுரைகள் பகுப்பு:நாமக்கல் மாவட்டத்திலுள்ள அம்மன் கோயில்கள்
கொரோர்
கொரோர் (Koror) என்பது பலாவுக் குடியரசின் பிரதான வர்த்தக மத்திய நிலையமும், மாநிலமும் ஆகும். இது பல்வேறு தீவுகளையும் உள்ளடக்கியுள்ளது. அத்தீவுகளில் முக்கியத்துவம் கொரோர் தீவு ஆகும். அத்தீவு ஒரியோர் தீவு எனவும் அறியப்படுகின்றது. 2004 ஆம் ஆண்டில் இடம்பெற்ற சனத்தொகைக் கணக்கெடுப்பிற்கு அமைவாக இம்மாநிலத்தில் 14,000 மக்கள் வசிக்கின்றனர். பலாவு நாட்டில் வசிக்கும் மக்களில் 70 வீதமானோர் இம்மாநிலத்தைச் சேர்ந்தோர் ஆவர். இம்மாநிலம் 2006 ஆம் ஆண்டு வரை பலாவு நாட்டின் தலைநகரமாக அமைந்திருந்தது. எனினும் 7 ஒக்டோபர் 2006 அன்று நாட்டின் தலைநகரம் கொரோரில் இருந்து கெருல்மூடுவிற்கு இடம் மாற்றப்பட்டது. 7.34222°N, 134.47719°W எனும் ஆள்கூற்றில் இது அமைந்துள்ளது.
சுற்றுலாத்துறை
பலாவு நாட்டின் பெரும்பாலான பொருளாதாரம் சுற்றுலாத்துறையிலேயே தங்கியுள்ளது. கொரோர் மாநிலத்தில் அமைந்துள்ள ராக் தீவுகள் எனும் பிரபலாமான தீவுப்பகுதி நாட்டின் சுற்றுலாத்துறையில் முக்கிய பங்கு வகிக்கின்றது. இசுகூபா மூழ்கலுக்கான கடைகள் மற்றும் அதனை மேற்கொள்வதற்கான வசதிகள் அனைத்தும் கொரோர் மாநிலம் முழுவதும் காணப்படுகின்றது. அத்துடன் தங்கும் விடுதிகள், ஹோட்டல்கள், மதுபான சாலைகள் ஆகியவையும் இங்கு காணப்படுகின்றன. இவை தவிர பழக்கப்பட்ட டொல்பின்களுடன் இடைத்தொடர்புகளை மேற்கொள்ளும் வசதி ஆகியவையும் இங்கு காணப்படுகின்றன.
மேற்கோள்கள்
பகுப்பு:முன்னாள் தேசிய தலைநகரங்கள்
அ. கி. இராமானுசன்
'''அ. கி. இராமானுசன்' (A. K. Ramanujan'', ஏ. கே. ராமானுஜன், 16 மார்ச் 1929 – 13 சூலை 1993) ஒரு இந்திய எழுத்தாளர், மொழியியல் ஆய்வாளர், நாட்டுப்புறவியலாளர், கவிஞர் மற்றும் மொழிபெயர்ப்பாளர். தமிழ், ஆங்கிலம், கன்னடம், தெலுங்கு, சமஸ்கிருதம் ஆகிய ஐந்து மொழிகளையும் ஆராய்ந்து நூல்களை எழுதியுள்ளார், மொழிபெயர்ப்பும் செய்துள்ளார். இவர் தமிழ் சங்க இலக்கியங்களை ஆங்கிலத்தில் மொழிபெயர்ப்பு செய்துள்ளார். அமெரிக்கப் பல்கலைக்கழகங்களில் தமிழை நிலைப்படுத்துவதற்கு முயற்சி செய்தவர். சங்க இலக்கியங்களை ஆங்கிலத்தில் பெயர்த்த பெருமைக்குரியவர்.
வெளி இணைப்புகள்
பகுப்பு:1929 பிறப்புகள் பகுப்பு:1993 இறப்புகள் பகுப்பு:தமிழ் எழுத்தாளர்கள் பகுப்பு:ஆங்கில எழுத்தாளர்கள் பகுப்பு:இந்திய மொழிபெயர்ப்பாளர்கள் பகுப்பு:தமிழ்-பிறமொழி மொழிபெயர்ப்பாளர்கள் பகுப்பு:இந்திய ஆங்கில எழுத்தாளர்கள் பகுப்பு:கன்னட எழுத்தாளர்கள் பகுப்பு:பத்மசிறீ விருது பெற்றவர்கள் பகுப்பு:சாகித்திய அகாதமி விருது பெற்றோர்
ஆட்டப்பகுதி (துடுப்பாட்டம்)
துடுப்பாட்டத்தில் ஆட்டப்பகுதி அல்லது முறை (Innings) என்பது ஒரு அணி அல்லது அதன் மட்டையாளர் தங்களின் முறை வரும்போது களமிறங்கி விளையாடும் பகுதியைக் குறிக்கும். ஒரு அணியின் முறை முடிந்த பிறகு அதன் எதிரணி தனது முறையை விளையாடும். பொதுவாக முதல்-தரப் போட்டிகளில் 4 ஆட்டப்பகுதிகளும் வரையிட்ட நிறைவுப் போட்டிகளில் 2 ஆட்டப்பகுதிகளும் இடம்பெறும்.
ஒரு அணியின் ஆட்டப்பகுதி முடிவுக்கு வரும் நிலைகள் பின்வருமாறு:
மேற்கோள்கள்
பகுப்பு: துடுப்பாட்டம் பகுப்பு: துடுப்பாட்ட சொல்லியல்
உலொக்குவட்டு
லக்கோட்டா (Eriobotrya japonica, Loquat) என்பது தென்-மத்திய சீனாவின் குளிரான மலைப் பகுதிகளுக்குச் சொந்தமான ரோசாசி குடும்பத்தைச் சேர்ந்த பூக்கும் தாவரமாகும். ஜப்பான், கொரியா, இந்தியாவின் மலைப் பிரதேசங்கள் (இமாச்சல்), போடோஹார் மற்றும் பாக்கிஸ்தானின் அடிவார பகுதிகளிலும் இது மிகவும் பொதுவானது மற்றும் சிலவற்றை பிலிப்பைன்ஸின் சில வடக்குப் பகுதிகளிலும், இலங்கையின் மலைநாட்டிலும் காணலாம். துருக்கி, சைப்ரஸ், கிரேக்கம், மால்டா, இத்தாலி, அல்பேனியா, மொண்டெனேகுரோ, குரோவாசியா, சுலோவீனியா, பிரான்சு, எசுப்பானியா மற்றும் போர்த்துகல் போன்ற சில தென் ஐரோப்பிய நாடுகளிலும் இதைக் காணலாம். மொராக்கோ, அல்சீரியா, மற்றும் ஈரான், சிரியா, ஈராக், ஜோர்டான், பாலஸ்தீனம், இசுரேல், லெபனான் போன்ற நாடுகளிலும், பல வட ஆபிரிக்க நாடுகளிலும் கென்யாவின் கிழக்கு ஆப்பிரிக்காவின் சில பகுதிகளிலும் பயிரிடப்படுகிறது. இதற்கு 'ஜப்பான் பிளம்' என்றும் பெயருண்டு. இதன் உயிரியற்பெயர் எரியோபோட்ரியா ஜப்பானிகா என்பதாகும். இது உத்தரப் பிரதேசம், பஞ்சாப், மஹாராஷ்டிரா மாநிலங்களில் விளைகிறது. இப்பழத்தில் சர்க்கரையும், பெக்டினும் மிகுதியாக உள்ளது. தென்னிந்திய மலைப் பகுதிகளிலும் இது பயிரிடப்படுகிறது. பதியன்கள், மொட்டுச் செடிகள், நெருக்கோட்டு மூலம் இனப்பெருக்கம் செய்யப்படுகிறது. நட்ட மூன்றாவது ஆண்டில் பலன் கிடைக்கும். ஒரு மரத்திலிருந்து 40 கிலோ வரை பழங்கள் கிடைக்கும். இந்தச்செடி அதன் மஞ்சள் பழத்திற்காக வணிக நோக்கில் வளர்க்கப்படுகிறது. மேலும் அழகுச்செடியாகவும் பயிரிடப்படுகிறது.
உருவ அமைப்பு
இந்த மரம் 5-10 மீற்றர் (16–33 அடி) உயரத்திற்கு வளரக்கூடியது. ஆனால் பெரும்பாலும் 3-4 மீற்றர் (10–13 அடி) சிறியதாக இருக்கும். வளரும் பகுதியின் வெப்பநிலையைப் பொறுத்து வசந்த காலம் முதல் கோடை காலம் வரை பழம் பழுக்கத் தொடங்குகிறது. இலைகள் எளிமையானவை. 10-25 சென்றிமீற்றர் (4-10 அங்குலம்) நீளமாக காணப்படும். அடர் பச்சை நிறமானவை. கடினமானவை தோல் விளிம்புடன் காணப்படும்.
பழம்
இந்த தாவரத்தின் பழங்கள் குளிர்காலத்தின் ஆரம்பத்தில் காய்க்கும். மேலும் பழங்கள் வசந்த காலத்தின் துவக்கத்தில் இருந்து கோடையின் தொடக்கத்தில் எந்த நேரத்திலும் பழுக்கும். மலர்கள் 2 செ.மீ (1 அங்குலம்) விட்டமுடையவை. வெள்ளை நிறத்தில், ஐந்து இதழ்களுடன் காணப்படும். இந்த மலர்கள் இனிமையான வாசனையுடையவை. தூரத்தில் இருந்தே இந்த மலர்களின் வாசனையை நுகரலாம்.
வரலாறு
லாக்கோட் சீனாவை பூர்வீகமாக கொண்டது. சீனாவின் காடுகளில் இதன் இனங்கள் காடுகளில் வளர்வதைக் காணலாம். இது சுமார் 1,000 ஆண்டுகளாக யப்பானில் பயிரிடப்பட்டு வருகிறது. மேலும் பல பழங்களும் விதைகளும் சீனாவிலிருந்து யப்பானுக்கு கொண்டு வரப்பட்டன. பல ஜப்பானிய அறிஞர்கள் டாங் வம்சத்தின் போது சீனாவுக்கு வருகை தந்து ஆய்வுகளை மேற்கொண்டனர்.
போர்த்துகல்லில் மிகவும் பொதுவான வகை தாமதமாக பழுக்க வைக்கும் தனகா என்பதாகும். இது தோட்டங்களிலும் கொல்லைப்புறங்களிலும் பிரபலமாக வளர்க்கப்படுகின்றது. ஆனால் வணிக ரீதியாக உற்பத்தி செய்யப்படவில்லை. வடக்கு போர்த்துகல்லில் இது பிரபலமாக மாக்னாரியோ / மாக்னலியோ என்றும் அழைக்கப்படுகிறது.
சீனாவிற்கு பிறகு வணிக ரீதியாக அதிகளவு பழங்களை எசுப்பானியா உற்பத்தி செய்கின்றது.
சமையல் பயன்பாடுகள்
லாக்கோட்டில் அதிக சர்க்கரை, அமிலம் மற்றும் பெக்டின் உள்ளடக்கம் உள்ளது. இது பழமாக உண்ணப்படுகிறது. மற்றும் பழ கலவைகளில் அல்லது பழ கோப்பைகளில் மற்ற பழங்களுடன் நன்றாக கலந்து உட்கொள்ளப்படுகிறது. இந்த பழங்கள் பொதுவாக ஜாம், ஜெல்லி மற்றும் சட்னி தயாரிக்கப் பயன்படுகின்றன.
மதுபானம் தயாரிப்பு
லேசான வைன் வகை மதுபானம் தயாரிக்க லாக்கேட்டுகள் பயன்படுத்தலாம். இந்த பழங்களை புளிக்க வைத்து வைன் தயாரிக்கப்படுகிறது.
ஊட்டச்சத்து
லாக்கேட்டில் சோடியம் குறைவாகவும், வைட்டமின் ஏ, வைட்டமின் பி 6 , நார்ச்சத்து , பொட்டாசியம் மற்றும் மாங்கனீசு அதிகமாகவும் உள்ளது.
மருத்துவ பண்புகள்
பழங்கள் வாந்தியை நிறுத்தும். தாகத்தை தணிக்கும். இதன் பூக்கள் சீன தேசத்தல் இருமல், ஆஸ்துமா ஆகியவற்றிற்கு மருந்தாகப் பயன்படுத்தப்படுகிறது. இலைக்கு போதையைத் தெளிய வைக்கவும் வயிற்றுப் போக்கை நிறுத்தவும் கூடிய குணங்களுண்டு.
மேற்கோள்கள்
பகுப்பு:சீனத் தாவரங்கள் பகுப்பு:பழ மரங்கள்
ஸ்டீவ் அட்லார்ட்
ஸ்டீவ் அட்லார்ட் (Steve Adlard, பிறப்பு: அக்டோபர் 23 1950, இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு ஏ-தர துடுப்பாட்டப் போட்டியில் கலந்து கொண்டுள்ளார். 1976 ல், ஏ-தர துடுப்பாட்டப் போட்டியில் பங்குகொண்டார்.
வெளி இணைப்பு
ஸ்டீவ் அட்லார்ட் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 24 2011.
சமானம், மாடுலோ n
thumb|right|200px|மாடுலோ கணித ஆய்வுகளைப் பற்றி [[காஸ் வெளியிட்ட நூலின் முதல் பதிப்பு. புத்தகத்தின் தலைப்பு டிஸ்க்விசிசனே அரித்மெட்டிக்கே என்பதாகும்.]] கணிதத்தில், எண் கோட்பாட்டில், சமானம், மாடுலோ n (Congruence modulo n) என்பது சுழற்சி அடிப்படையில் எண்களைக் கொண்டு கணக்கிடும் ஒரு அடிப்படைக் கருத்து. 1801 இல் காஸ் என்னும் ஜெர்மானியக் கணிதப் பேரறிஞரால் அறிமுகப்படுத்தப்பட்டது.
சமான எண்கணிதம் பயன்படும் ஓர் அன்றாட வழக்கு
இன்றைய நேரம் இப்பொழுது காலை 9 மணியென்றால், இன்னும் 8 மணிநேரம் கழித்து மணி 17 ஆக இருக்கும் என்று சொல்வதில் தவறொன்றுமில்லை. ஆனாலும் மக்கள் அதை மணி மாலை 5 ஆக இருக்கும் என்று சொல்வார்கள், அப்படிப் புரிந்தும் கொள்வார்கள். இங்கு நாம் நம்மை அறியாமலே ஒரு சமான எண்கணிதம் கணிக்கிறோம். அதாவது, 9 + 8 =17 ஆக இருந்தாலும் 17 -12 = 5, என்று 12 மணி ஆனவுடன் அதைத் 'தள்ளிவிட்டு', மறுபடியும் 1 இலிருந்து தொடங்கி 1,2,3, என்று எண்ணுகிறோம். இதுதான் சமான எண்கணிதம் (Congruence arithmetic).
கரூர் ஊராட்சி ஒன்றியம்
மக்கள் வகைப்பாடு
2011 ஆம் ஆண்டு இந்திய மக்கள் தொகை கணக்கெடுப்பின் படி, கரூர் ஊராட்சி ஒன்றியத்தின் மொத்த மக்கள் தொகை 78,535 ஆகும். அதில் பட்டியல் இன மக்கள் தொகை 18,767 ஆக உள்ளது. மேலும் பட்டியல் பழங்குடி மக்கள் தொகை 25 ஆக உள்ளது.
சமானம், மாடுலோ n
வரலாறு
சமான எண்கணிதத்தின் அடிப்படைக் கருத்துகள் யூக்ளிடால் அவரது படைப்பான, எலிமென்ட்சின் ஏழாவது பாகத்தில் அறிமுகப்படுத்தப்பட்டுள்ளன.
கரூர் ஊராட்சி ஒன்றியம்
மேற்கோள்கள்
பகுப்பு:கரூர் மாவட்ட ஊராட்சி ஒன்றியங்கள்
சமானம், மாடுலோ n
கணிதத்தில் வரையறை
a, b, n முழு எண்களானால் a யும் b யும் n மாடுலோ சமானம் பெற்றிருக்கின்றன என்பதற்கு இலக்கணம்:
இதற்குக்குறியீடு: இதன் உச்சரிப்பு:
இங்கு 'mod' என்ற ஆங்கிலச்சொற்குறி, 'modulus' (மட்டு) என்ற சொல்லுக்காக நிற்கிறது. 'மாடுலோ' என்ற பயன்பாடும் அச்சொல்லிலிருந்து உருவானது. இச்சொல் உலகில் எல்லா மொழிகளிலும் இப்படியே பயன்படுத்தப்பட்டு வருவதாகத் தெரிகிறது.
உடன்விளைவு
'சமானம் மாடுலோ n' ஒரு சமான உறவு. ஏனென்றால்,
எடுத்துக்காட்டுகள்
முதல் மூன்று எடுத்துக்காட்டுகளை வேறுவிதமாகவும் பார்க்கலாம்.
இந்த இரண்டாவது பண்பைக்கொண்டு சமானம் மாடுலோ n க்கு இப்படியும் இலக்கணம் வரையலாம்: n ஒரு நேர்ம முழுஎண்ணாகவும், a, b இரண்டும் எதிர்ம எண்களாக இல்லாமலும் இருந்தால் a \equiv b (mod n) க்கு இன்னொரு இலக்கணம்: எனினும் a, n ஆல் வகுபடும்போது b மீதமாக வராத பட்சத்தில், இந்தச் சமானத்தை கணினிப் பொறியாளர்கள்
a \equiv b (modulo n) என்று எழுதுகிறார்கள். ஆக (modulo 6)
மேலும், a \equiv 0 (mod n) என்று சொல்வதற்குப் பொருள்: a என்ற எண், n ஆல் சரியாக வகுபடுகிறது.
எல்லாப்பட்சத்திலும் a \equiv b (mod n) முழு எண்
மற்ற விளைவுகள்
இவ்விளைவுகளெல்லாம் சேர்ந்ததுதான் மாடுலோ எண் கணிதம் (modular arithmetic) எனப்படும்.
எச்சத் தொகுதிகள்
மட்டு n இன் ஒவ்வொரு எச்சத் தொகுதியையும் அத்தொகுதிக்குரிய எந்தவொரு உறுப்பைக் கொண்டும் அடையாளப்படுத்தலாம். எனினும் அத்தொகுதிக்குரிய மிகச்சிறிய எதிர்மமில்லா முழுஎண்ணே அத்தொகுதியைக் குறிக்கப் பயன்படுத்தப்படுகிறது. மட்டு n இன் இரு வெவ்வேறு எச்சத் தொகுதியின் உறுப்புகள் மட்டு n ஐப் பொறுத்து சமானமானதாக இருக்காது. மேலும், ஒவ்வொரு முழுஎண்ணும் மட்டு n இன் ஏதாவது ஒரேயொரு எச்சத் தொகுதியின் உறுப்பாக மட்டுமே இருக்கும்.
{0, 1, 2, ..., n−1} என்ற முழுஎண் கணம், மட்டு n இன் ”மீச்சிறு எச்சத் தொகுதி” எனவும், மட்டு n ஐப் பொறுத்து ஒன்றுக்கொன்று சமானமாக இல்லாத n முழுஎண்களின் கணம், மட்டு n இன் ”முழுமையான எச்சத் தொகுதி” எனவும் அழைக்கப்படும்..
மீச்சிறு எச்சத் தொகுதியானது முழுமையான எச்சத்தொகுதியாகவும் இருக்கும். மட்டு n இன் எச்சத் தொகுதிகள் ஒவ்வொன்றிலிருந்தும் ஒரு உறுப்பைக் கொண்டதாக முழுமையான எச்சத் தொகுதி அமையும்.
முற்றிசைவுப் பகுதிகள்
சமானம் மட்டு n ஒரு சமான உறவாகும். ஏதேனுமொரு முழு எண் a க்குரிய சமானப் பகுதி
இது மட்டு n ஐப் பொறுத்து a க்குச் சமானமாக உள்ள முழுஎண்களைக் கொண்ட கணமாகும். இக்கணம் மட்டு n இன் ”முற்றிசைவுப் பகுதி” அல்லது ”எச்சப் பகுதி” அல்லது ”மட்டு n க்கான முழுஎண் a இன் எச்சம்” என அழைக்கப்படுகிறது. n அறியப்பட்ட நிலையில் இதனைச் சுருக்கமாக, எனவும் குறிக்கலாம்.
முழுஎண்கள் மட்டு n
மட்டு n க்கான a இன் முற்றிசைவுப் பகுதிகள் அனைத்தையும் கொண்ட கணம், ”முழுஎண்கள் மட்டு n கணம்” என அழைக்கப்படுகிறது. இதன் குறியீடு, அல்லது.
முழுஎண்கள் மட்டு n கணத்தின் வரையறை:
n≠0 எனில், n உறுப்புகள் கொண்டிருக்கும்:
When n = 0 எனில், என்பதால் \mathbb{Z} உடன் சமஅமைவியம் கொண்டதாக  இருக்கும்.
இல் கூட்டல், கழித்தல், பெருக்கல் பின்வருமாறு வரையறுக்கப்படுகிறது:
வெளியிணைப்புகள்
பகுப்பு:எண் கோட்பாடு பகுப்பு:குலக்கோட்பாடு
இராஜீவ் குமார் சிங்
இராஜீவ் குமார் சிங் (Rajeev Kumar Singh) என்பவர் இந்திய அரசியல்வாதி ஆவார். இவர் பீகார் மாநில சட்டமன்ற உறுப்பினர் ஆவார். இவர் ஐக்கிய ஜனதா தளம் உறுப்பினர் ஆவார். இவர் 2021ஆம் ஆண்டு பீகார் சட்டமன்றத்திற்கு நடைபெற்ற இடைத்தேர்தலில் போட்டியிட்டு வெற்றிபெற்றார்.
மேற்கோள்கள்
பகுப்பு:பீகார் சட்டமன்ற உறுப்பினர்கள் பகுப்பு:வாழும் நபர்கள்
இறைவன் (திருக்குறள்)
திருவள்ளுவர் தம் திருக்குறளில் தாம் கண்ட இறைவனைத் தெளிவாகக் குறிப்பிடுகிறார். ஐம்புலனுக்கும் எட்டாமல் பொறிவாயில் ஐந்தும் அவித்து ஆளும் இறைவனை முதல் பத்துப் பாடல்களில் குறிப்பிடுகிறார். நம் கண்ணுக்குத் தெரிந்து நம் கட்டுப்பாட்டில் இல்லாமல் இயங்கி உதவும் மழையை அடுத்த பத்துப் பாடல்களில் தெய்வமாகத் திறந்து வைக்கிறார். நம் கண் முன்னே நம்மோடு வாழ்ந்து நாம் வாழ வழிகாட்டும் நீத்தாரை மனித உருவில் வாழும் தெய்வமாக மூன்றாவது பத்துப் பாடல்களில் காட்டுகிறார். தனி மனிதன் நெறியில் நில்லாமல் சமுதாயம் இயங்கும் ஆறாகிய அறநெறியை நான்காவது தெய்வமாக நான்காவது பத்துப் பாடல்களில் வலியுறுத்துகிறார்.
கண் முன்னே நம்மை ஆளும் அரசாகிய 'இறை' போன்று, நம் புலன்களுக்குத் தெரியாமல் நம்மையும், நாம் அல்லாத அனைத்தையும் ஆள்வது 'இறை'. பகுப்பு:இறையியல்
கீழத்தானியம் ஊராட்சி
கீழத்தானியம் ஊராட்சி (Keelathaniyam Gram Panchayat), தமிழ்நாட்டின் புதுக்கோட்டை மாவட்டத்தில் உள்ள பொன்னமராவதி வட்டாரத்தில் அமைந்துள்ளது. இந்த ஊராட்சி, திருமயம் சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 6 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 6 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2168 ஆகும். இவர்களில் பெண்கள் 1077 பேரும், ஆண்கள் 1091 பேரும் உள்ளனர்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
ஊராட்சி மாதிரி வரைபடம்
படிமம்:கீழத்தானியம்.svg
பரப்பளவு
இந்த ஊராட்சியின் மொத்த பரப்பளவு 901.25 ஹெக்டேர் (9 சதுர கி. மீ.) ஆகும். மக்கள் அடர்த்தி 240/சதுர கி. மீ. ஆகும். காடுகளின் பரப்பளவு 41.1 ஹெக்டேர் (0.4 சதுர கி. மீ.) ஆகும்.
பறவைகள்
நீலவால் பஞ்சுருட்டான், பச்சைப் பஞ்சுருட்டான், நத்தை குத்தி நாரை, புள்ளி மூக்கு வாத்து, நாமக்கோழி, கருப்பு இறக்கைப் பருந்து, கரிய அரிவாள் மூக்கன் மற்றும் தாழைக் கோழி ஆகிய 8 வகைப் பறைவையினங்கள் வலசை காலத்தில் காணப்படுகின்றன.
சான்றுகள்
பகுப்பு:புதுக்கோட்டை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பாஞ்சோசைடீ
பாஞ்சோசைடீ (Banjosidae), பேர்சிஃபார்மசு ஒழுங்கைச் சேர்ந்த ஒரு மீன் குடும்பம் ஆகும். இது ஜப்பான் தொடக்கம் தென் சீனா வரையுள்ள மேற்குக் கரையோரக் கடல் பகுதியைத் தாயகமாகக் கொண்டது. இது 30 செமீ நீளம் வரை வளர்கிறது.
வெளியிணைப்புக்கள்
பகுப்பு:மீன் குடும்பங்கள்
பாசுடன் செல்டிக்சு
பாசுடன் செல்டிக்சு (Boston Celtics) என். பி. ஏ.-இல் ஒரு கூடைப்பந்து அணியாகும். இந்த அணி மஸ்ஸாசூசெட்ஸ் மாநிலத்தில் பாஸ்டன் நகரில் அமைந்துள்ள டி.டி. பாங்க்நார்த் கார்டன் மைதானத்தில் போட்டிகள் விளையாடுகிறார்கள். இந்த அணியின் வரலாற்றில் சில புகழ்பெற்ற வீரர்கள் பாப் கூசி, பில் ரசல், ராபர்ட் பாரிஷ், லாரி பர்ட், கெவின் மெக்ஹேல், பால் பியர்ஸ், கெவின் கார்னெட்.
வெளி இணைப்புகள்
பகுப்பு:என்.பி.ஏ. கூடைப்பந்தாட்ட அணிகள் பகுப்பு:மாசசூசெட்ஸ்
பினையூர்
பினையூர் கிராமம் , இந்தியா,தமிழ்நாடு,காஞ்சிபுரம் மாவட்டம் ,உத்திரமேரூர் வட்டத்தில் அமைந்துள்ளது.இக்கிராமத்திற்கு அருகில் உள்ள நகரம்  செங்கல்பட்டு ஆகும்.இந்த கிராமத்தில் 1068 மக்கள் தொகையில்  85% பேர் படித்தவர்களாக வீட்டில் உள்ளானர். பினையூர் கிராமத்தில் இரண்டு இந்து கோவில்களும் (ஸ்ரீ காளீஸ்வரர் கோவில், ஸ்ரீ பிரம்மேஸ்வரர் கோவில்) மற்றும் ஒரு புத்த கோயிலும் உள்ளன.
பகுப்பு:காஞ்சிபுரம் மாவட்டம்
மனுவெல் உரீபே
மனுவெல் உரீபே கார்சா (Manuel Uribe Garza, பி. ஜூன் 11, 1965) மொன்ட்டெறே, மெக்சிகோவில் பிறந்தவர். மருத்துவ வரலாற்றில் மிகவும் எடை கூடுதலானவர்களில் ஒருவராவார். 597 கிலோ கிராம் பெரும் அளவு எடை அடைந்த உரீபே 2001 முதல் மார்ச் 2008 வரை தன் படுக்கை அறையிலிருந்து வெளியில் வரமுடியாத நிலையில் இருந்தார்.
கின்னஸ் உலகச்சாதனை
2008 கின்னஸ் உலகச்சாதனைகளின் நூலில் இவரின் ஒளிப்படம் உள்ளது.
குடும்பம்
2008 ஆண்டு, தனது 42 வயது வயதில், 38 வயதான கிளாடியா சாலிஸ் என்ற பெண்ணை திருமணம் செய்து கொண்டார்.
உணவு கட்டுப்பாடு
மருத்துவர்களின் ஆலோனைப்படி உணவுகளை மாற்றி தன் எடையை 394 கிலோவாக குறைத்துள்ளார்.
மரணம்
6 ஆண்டுகளாக வீட்டிற்குள்ளேயே வசித்துவந்த மேனுவல் மெமெ உரைப் இதயத்தில் ஏற்பட்ட கோளாறால் மரணம் அடைந்தார் மேனுவலின் உடைலை ஒரு பெரிய பெட்டியில் அடைத்து லாரியில் ஏற்றி மின்தகன சுடுகாட்டில் தகனம் செய்தனர்.
வெளியிணைப்புகள்
பகுப்பு:கின்னஸ் சாதனையாளர்கள் பகுப்பு:மெக்சிகர்கள் பகுப்பு:1965 பிறப்புகள் பகுப்பு:2014 இறப்புகள்
குரை (சட்டமன்றத் தொகுதி)
குரை (சட்டமன்றத் தொகுதி) (இந்தி: दतिया विधान सभा निर्वाचन क्षेत्र) (தொகுதி எண்:036) என்பது இந்தியாவின் மையநிலப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும். இத்தொகுதி சாகர் மாவட்டத்தில் அமைந்துள்ளது .
தற்போதைய சட்டமன்ற உறுப்பினர்
குரை சட்டமன்றத் தொகுதியின் சட்டமன்ற உறுப்பினராக பாரதிய ஜனதா கட்சியைச் சேர்ந்த பூபேந்திர பையா  உள்ளார்.
மேற்கோள்கள்
பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள் பகுப்பு:சாகர் மாவட்டம்
லும்பினித் தோட்டம்
லும்பினித் தோட்டம் (Lumbini Gardens) என்பது இந்திய நாட்டின் கர்நாடக மாநிலத்தில் உள்ள நாகவரா ஏரியின் கரையில் அமைந்துள்ள ஒரு பொதுத் தோட்டமாகும். நேபாள நாட்டில் புத்தர் பிறந்த இடமாகக் கருதப்படும் லும்பினியை நினைவு கூறும் விதமாக இப்பெயர் இந்திய அரசாங்கத்தால் சூட்டப்பட்டுள்ளது. சுற்றுச் சூழலுக்கு கேடு விளைவிக்காத வகையில் இங்கு ஒரு படகுத் துறையும், 12500 சதுர அடிகள் பரப்பளவுள்ள ஒரு செயற்கைக் கடற்கரையும், குழந்தைகளுக்கான நீச்சல் குளமொன்றும் அமைக்கப்பட்டுள்ளன.
மேற்கோள்கள்
பகுப்பு:பெங்களூரில் உள்ள சுற்றுலாத் தலங்கள்
நுங்கு ஆப்பிள்
இதன் பழம் ஆப்பிள் வடிவத்திலும் வழவழப்பாகவும் 5 முதல் 10 செ.மீ விட்டம் உடையதாகவும் இருக்கும். பழச்சதை மென்மையானதாகவும், இனிப்பாகவும் இருக்கும். இதன் பழம் பச்சை அல்லது இளஞ்சிவப்பு நிறமாக இருக்கும். இந்தியாவில் தமிழ்நாட்டில் உள்ள நீலகிரி மலைப்பகுதியில் விளைகிறது. பழங்கள் பிப்ரவரி – மார்ச் மாதங்களில் கிடைக்கும். ஒரு மரத்தலிருந்து ஒரு ஆண்டில் 70 கிலோ பழங்கள் அறுவடை செய்யலாம். இம்மரம் விதைமூலம் இனப்பெருக்கம் செய்யப்படுகிறது. விதைகள் 6 வாரங்களில் முளைக்கின்றன.
மருத்துவப் பண்புகள்
இதன் இலை, பழம் மருந்துக்கு உதவுகின்றன. இதன் பழத்தை மணப்பாகு செய்து சுர நோயாளிகளுக்கு புளிப்பு பானமாகத் தரலாம். மருந்துகளுக்கு சாயம் ஏற்ற இம்மரத்தின் பழங்களைப் பயன்படுத்தலாம். அம்மரத்தின் இலை, வேப்பிலை, ஓரிரண்டு வெங்காயம் ஆகியவற்றைச் சேர்த்து அரைத்துப் படுக்கை புண்களுக்குப் போட அவை உலர்ந்து குணம் தெரியும்.
வெளி இணைப்புகள்
பகுப்பு:பழங்கள் பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
வடு
right|thumb|[[ஆக்னே வல்காரிஸ்|ஆக்னே வல்காரிஸால் உருவான தழும்பு (இடது) மற்றும் வடு அழிக்கும் சிகிச்சைக்குப் பிறகு]] வடு அல்லது தழும்பு என்பது காயத்துக்குப் பிறகு முன்பிருந்த தோலுக்குப் பதிலாக உருவாகும் இழைநார் திசுவாகும். தோலிலும் மற்ற உடல் திசுக்களிலும் ஏற்படும் காயத்தை ஆற்றும் இயல்பான உயிரிய முறையின் ஒரு பகுதியாக வடு உருவாகிறது. ஒரு சில மிகச் சிறிய நைவுகளைத் தவிர்த்து, ஒவ்வொரு காயமும் சிறிதளவு வடுவையாவது உருவாக்குகிறது. மீளுருவாக்கத் திறன் உடைய விலங்குகள் மட்டும் வடுக்களைப் பெறாமல் மீண்டும் அதே போன்ற திசுவைப் பெற வல்லவை.
right|thumb|கையில் இருக்கும் தழும்பு
வெளி இணைப்புகள்
பகுப்பு:நோய்கள் பகுப்பு:அடையாளம்
நாமக்கோழி
நாமக்கோழி (Eurasian coot, அறிவியல் பெயர்: Fulica atra, புலிக்கா அட்ரா) என்பது ஒரு நீர்ப்பறவை. இது ராலிடே குடும்பத்தைச்சேர்ந்த வெண்நாமம் தீட்டிய கருநீர்க்கோழி ஆகும். இது ஐரோப்பா, ஆசியா, ஆத்திரேலியா, நியூசிலாந்து மற்றும் வட ஆப்பிரிக்காவின் சில பகுதிகளில் காணப்படுகிறது. இது மெல்லிய கறுத்த உடலையும், பளபளப்பான கறுப்பு தலையையும் கொண்டிருக்கும். இதன் நெற்றிக் கேடயம் நாமம் போல வெண்மையாக இருக்கும். இதன் அலகு வெள்ளையாக இருக்கும். பாலினங்களிடையே பெரிய வேறுபாடு இல்லை. உலகம் முழுவதும் ஒரே மாதிரியான நாம்கோழி இனங்கள் காணப்படுகின்றன. என்றாலும் தென் அமெரிக்காவில் வாழும் நாமக்கோழி இனங்கள் பெரியவை.
வகைபிரித்தல்
1758 ஆம் ஆண்டில் சுவீடிய இயற்கை ஆர்வலர் கரோலஸ் லின்னேயஸ் என்பவரால் அவரது சிசுடமா நேச்சரேவின் 10வது பதிப்பில் யூரேசிய நாமக்கோழியை அதன் தற்போதைய இருசொல் பெயரான ஃபுலிகா அட்ராவின் என்ற பெயரின் கீழ் முறையாக விவரிக்கப்பட்டது. இதற்கு வைக்கப்பட்ட இருசொல் பெயர் லத்தீன் மொழியிலிருந்து வந்தது: ஃபுலிகா என்றால் "நாமக்கோழி", மற்றும் அட்ரா என்றால் "கருப்பு" என்பது பொருளாகும்.
இதில் நான்கு துணையினங்கள் அங்கீகரிக்கப்பட்டுள்ளன:
அழிந்துபோன கிளையினமான F. atra pontica, பல்கேரிய கருங்கடல் கடற்கரையிலிருந்து செப்புக் காலம் (சுமார் 4800-4400 BP) இலிருந்து விவரிக்கப்பட்டுள்ளது.
விளக்கம்
யூரேசிய நாம்கோழியானது வாத்தின் அளவில் முக்கால் பங்கு இருக்கும். இது சுமார் 36–38 செமீ (14–15 அங்குலம்) நீளமும், இறக்கையுடன் 70–80 செமீ (28–31 அங்குலம்) அகலமும் இருக்கும். ஆண்களின் எடை சுமார் 890 கிராம் (31 அவுன்ஸ்) மற்றும் பெட்டைகள் 750 கிராம் (26 அவுன்ஸ்) எடை இருக்கும். வெள்ளை அலகு மற்றும் வெள்ளை நாமக் கேடையம் தவிர இது பெரும்பாலும் கருப்பு நிறத்தில் உள்ளது. விழிப்படலம் இரத்தச் சிவப்பு, கால்கள் மங்கிய பச்சை நிறத்தில் இருக்கும். தண்ணீரில் நன்கு நீந்தும் இனமான, நாமக்கோழிகளின் நீண்ட வலுவான கால்விரல்களில் வலையமைப்பைக் கொண்டுள்ளது. ஆணும் பெண்ணும் தோற்றத்தில் ஒன்று போலவே இருக்கும்.
இளம் வயது நாம்கோழிகள் வளர்ந்த பறவைகளை விட வெளிறியவையாக இருக்கும். இளம் பறவைகள் வெண்மையான நெஞ்சும் மார்பு கொண்டவையாக நாமக் கேடையம் இல்லாமல் இருக்கும். வயது முதிர்ந்த பிறகு சுமார் 3-4 மாதங்களில் கறுப்பு இறகுகள் உருவாகின்றன, ஆனால் நாமக் கேடையம் ஒரு ஆண்டில்தான் முழுமையாக உருவாகிறது.
யூரேசிய நாமக்கோழிகள் மேயும்போது 'சக், சக்' என மெல்லோலி எழுப்பி தன் கூட்டதோடு தொடர்பு கொள்ளும். இரவில் இவை உரத்தத குரலில் கரகரப்பாகவும் ஒலித்தும் கத்தும் பழக்கம் உடையது.
பரவலும் வாழ்விடமும்
பழைய உலகின் பெரும்பாலான பகுதிகளில் நன்னீர் ஏரிகள், குளங்கள் போன்ற இடங்களில் நாமக்கோழிகள் இனப்பெருக்கம் செய்கின்றன. இது ஐரோப்பா, ஆசியா, ஆத்திரேலியா, ஆப்பிரிக்காவில் இனப்பெருக்கம் செய்கிறது. இந்த இனம் அண்மையில் நியூசிலாந்தில் அதன் வாழிட எல்லையை விரிவுபடுத்தியுள்ளது. இவை ஆசியாவின் பெரும்பகுதியில் குளிர்காலத்தில் தெற்கு மற்றும் மேற்கு நோக்கி வலசை செல்கிறது.
நடத்தை
இவை எப்போதும் கூட்டமாகவே காணப்படும். இவை நீரில் கூட்டமாக நீந்தியும் முக்குளித்தும் விளையாடிக் கொண்டிருக்கும். ஆளரவம் கேட்டதும் நீரின் மேல் தாவித் தாவி நீந்தும். சற்று தொலைவு நடந்தும் சற்று தொலைவு பறந்தும் நடு ஏரியை அடைந்துவிடும். இவை சற்று தொலைவு நீரில் இறக்கையால் அடித்துக்கொண்டு தத்தித் தாவிய பின்னரே மேலெழும்பி பறக்கவல்லவை. இவை நீர்த்தாவரங்கள், நெல், புழு பூச்சிகள், சிறு மீன்கள் போன்றவற்றை உண்ணும்.
கட்டக்குளம் காளியம்மன் கோயில்
கட்டக்குளம் காளியம்மன் கோயில் தமிழ்நாட்டில் மதுரை மாவட்டம், கட்டக்குளம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
நாமக்கோழி
இனப்பெருக்கம்
இவை நீர்ப் பரப்பிலிருந்து சிறிது உயரத்தில் நாணல் புதரின்மீது நீர்த்தாவரங்களால் கூடு அமைக்கும். ஆணும் பெண்ணும் சேர்ந்து கூடுகட்டும் இவை அடைகாத்து குஞ்சுகளை பேணும் பொறுப்பையும் பகிர்ந்துகொள்கின்றன. முட்டைகள் நாள்தோறும் இடபடுகின்றன இவ்வாறு ஆறு முதல் 10 முட்டைகளை இடப்படுகின்றன. முட்டையானது மஞ்சள் அல்லது சாம்பல் நிறத்தில் செம்பழுப்பு, ஊதா, கறுப்புக் கோடுகளோடும் புள்ளிகளோடும் காணப்படும். முட்டைகள் 53 மிமீ × 36 மிமீ (2.1 அங் × 1.4 அங்குலம்) அளவும், 38 கிராம் (1.3 அவுன்ஸ்) எடையும் கொண்டிருக்கும். இனப்பெருக்க காலத்தில் மிகுந்த ஆரவாரம் செய்யும் இவை அப்போது யாராவது கூட்டை நெருங்கினால் கழுத்தை நீட்டி இறக்கையை உயரத் தூக்கி கோபம் காட்டும். அடைகாக்ககும் காலம் 21 முதல் 24 நாட்களாகும். குஞ்சுகள் கருப்பு முடியால் மூடப்பட்டிருக்கும். கண்ணிற்கும் அலகின் அடிப்பாகத்திற்கும் இடைப்பட்ட பகுதி சிவப்பாக இருக்கும். அலகு வெள்ளை முனையுடன் சிவப்பு நிறத்திலும் இருக்கும். குஞ்சுகள் முதல் மூன்று முதல் நான்கு நாட்களுக்கு பெட்டைகளின் அரவணைய்யில் இருக்கும். அந்த நேரத்தில் ஆண் பறவை உணவு கொண்டுவருகிறது. குஞ்சுகளை பாதுகாக்க ஒன்று அல்லது அதற்கும் மேற்பட்ட தளங்களையும் ஆண் உருவாக்குகிறது. கூட்டை விட்டு வெளியேறும்போது, பெற்றோர் இருவரும் தனித்தனியாக குழுவைக் கவனித்துக்கொள்கின்றன சிலசமயங்களில் குஞ்சுகள் பிரிந்துவிடும் ஆபத்து உள்ளது. குஞ்சுகள் சுமார் 30 நாட்களுக்குப் பிறகே தானே உணவு தேட முடியும். மேலும் 55 முதல் 60 நாட்களில் சிறகு முளைக்கும். யூரோசிய நாமக் கோழிகள் பொதுவாக ஆண்டுக்கு ஒருமுறை இனப்பெருகம் செய்கின்றன. ஆனால் பிரிட்டன் போன்ற சில பகுதிகளில் இவை சில நேரங்களில் இரண்டுமுறை இனப்பெருக்கம் செய்கின்றன. இவை ஒன்று முதல் இரண்டு வயதில் இனப்பெருக்கம் செய்யத் துவங்குகின்றன.
கட்டக்குளம் காளியம்மன் கோயில்
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
நாமக்கோழி
இனப்பெருக்கம்
குஞ்சு இறப்பானது முக்கியமாக வேட்டையாடிகளை விட பட்டினியால் ஏற்படுகிறது. பெரும்பாலான குஞ்சுகள் குஞ்சு பொரித்த முதல் 10 நாட்களில் இறந்துவிடுகின்றன. அவை உணவுக்காக பெரியவர்களை அதிகம் சார்ந்திருக்கும் போது இது ஏற்படுகிறது. உணவின்மை போன்ற அழுத்தத்தினால் நாமக்கோழிகள் தங்கள் குஞ்சுகளிடம் மிகவும் கடுமையாக நடந்துகொள்ளும். உணவுக்காக கத்தும் குஞ்சுகளை கடிக்கும். அவை கத்துவதை நிறுத்தும் வரை மீண்டும் மீண்டும் கடிக்கும். கத்துவது தொடர்ந்தால், கடுமையாக கடிக்கப்பட்டு குஞ்சு கொல்லப்படும்.
கட்டக்குளம் காளியம்மன் கோயில்
பூசைகள்
இக்கோயிலில் சிவாகம முறைப்படி வழிபாடு நடக்கிறது.
நாமக்கோழி
வெளி இணைப்புகள்
பகுப்பு:ஐரோப்பியப் பறவைகள் பகுப்பு:கானாங்கோழி பகுப்பு:ஐரோவாசியப் பறவைகள்
காட்டுபட்டி ஊராட்சி
காட்டுபட்டி ஊராட்சி (Kattupatty Gram Panchayat), தமிழ்நாட்டின் புதுக்கோட்டை மாவட்டத்தில் உள்ள பொன்னமராவதி வட்டாரத்தில் அமைந்துள்ளது. இந்த ஊராட்சி, திருமயம் சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 726 ஆகும். இவர்களில் பெண்கள் 392 பேரும் ஆண்கள் 334 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:புதுக்கோட்டை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
யாமம் (புதினம்)
யாமம், எஸ். ராமகிருஷ்ணன் எழுதிய நான்காவது தமிழ் நாவல். இந்நாவல் பதினெட்டாம் நூற்றாண்டில் இருந்த சென்னை நகரத்தை பின்புலமாக கொண்டு அமைந்துள்ளது. இந்தக் காலகட்டத்தில் இங்கே வாழ்ந்த ஒரு முஸ்லீம் வணிகர், யாமம் என்ற பெயரில் ஒரு வாசனை திரவியத்தை உருவாக்கி விற்பனைசெய்கிறார். இது பல்வேறு மனிதர்களின் வாழ்க்கையை எப்படி பாதிக்கிறது என்பதே இந்நாவல். இந்நாவலில் யாமம் என்பது காமம் என்ற அடிப்படை இச்சையின் குறியீடு. ஒவ்வொரு கதாபாத்திரத்தின் வாழ்க்கையிலும் யாமம் ஒவ்வொரு வகையில் பாதிப்புச் செலுத்துகிறது
கட்டக்குளம் காளியம்மன் கோயில்
மேற்கோள்கள்
பகுப்பு:மதுரை மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
யாமம் (புதினம்)
கதைச் சுருக்கம்
அத்தர் என்ற அற்புதப் பொருளைப்பற்றிய ஒரு புனைகதை இந்த நாவல். அத்தர் தயாரிக்கும் கலையை ஒரு சூ·பி ஞானியிடமிருந்து வரமாகப் பெற்ற இஸ்லாமியக் குடும்பம் ஒன்றின் கதையாக இது ஆரம்பமாகிறது. அந்த அத்தரின் பெயர் யாமம். மதராஸ் பட்டினம் அமீர் சாகிப் தெருவில் அத்தர் வணிகம் செய்துவந்த அப்துல் கரீமின் கனவில் அல் அசர் முஸாபர் என்ற ·பக்கீர் சொன்ன ஆரூடத்திலிருந்து தொடங்குகிறது இந்நாவல். இரவை ஒரு சுகந்தமென உருவாக்கும் கலை அவன் குடும்பத்திற்கு சித்தியாகிறது. அந்த சுகந்தத்தால் ஆட்கொள்ளப்படும் பலவகை மனிதர்களைப் பற்றிய தனிக்கதைச்சரடுகள் பின்னி உருவாகின்றது நாவல்.
செல்வத்தில் கொழிக்கிறார் அத்தர் வணிகரான கரீம். அவர் பாரம்பரியமாக தயாரிக்கும் ‘யாமம்’ என்ற நறுமணத் தைலத்தை உயர்குடியினரும் பிறரும் விரும்பி வாங்கிப் பூசிக் கொள்கிறார்கள். உடலில் பூக்கள் மலர்வதுபோல காமத்தை அரும்பச் செய்யும் அத்தராகிய யாமத்தை அவர் மனைவியருக்கு அறிமுகம் செய்கிறார். புதுப்பெண் ஒருத்தியை மணந்து கொள்கிறார் கரீம். ஆனால் மெல்ல அவரது வாழ்க்கை சிதைகிறது. ‘எப்படியோ’ அவருக்குக் குதிரைச் சூதாட்ட மோகம் பற்றிக் கொள்கிறது. சொத்துக்கள் அழிய அவர் நாடோடியாக மறைய அரசிகளாக வாழ்ந்த அவரது மனைவியர் தெருவில் மீன் விற்கும் நிலைக்கு ஆளாகிறார்கள்
இந்நாவலின் இன்னொரு கதை பத்ரகிரியுடையது. அவன் மனைவி விசாலா. குரூரமான தந்தையால் புறக்கணிக்கப்பட்டு அணுவணுவாகச் செத்த அன்னையின் நினைவோடு சித்தியுடன் சென்று வாழ்ந்த இளமைப்பருவம் கொண்டவன் அவன். அப்போது அவனது தம்பிக்கு நான்குமாதம். தம்பிக்கும் பத்ரகிரிக்குமான உறவு நுட்பமான சிக்கலுடன் சொல்லப்பட்டிருக்கிறது. கைக்குழந்தையாக அவனை பத்ரகிரியின் மடியில் சித்தி போடும்போது அழும் குழந்தையை இறக்கிவிட்டுவிட்டு வெளியே சென்றவன் பத்ரகிரி. ஆனால் மெல்லத் தம்பிக்குத் தந்தையின் இடத்தில் அவன் வந்து சேர்கிறான்.
சதாசிவப்பண்டாரத்தை இட்டுச்செல்லும் நீலகண்டம் என்ற நாய் போல மனிதர்களை அறியாத திசைகளுக்கு அவர்களுடைய உள்ளுணர்வுகள் இட்டுச்செல்கின்றன. அர்த்தமில்லாத ஒரு ஆட்டக்களத்தில் புதிரான அகக் காரணங்களுக்காக அலையும் காய்கள் போல இருக்கின்றனர் இம்மனிதர்கள். காமம் போலவே கசப்புக்கும் விளக்கம் இல்லை. அனைத்தையும் பணயம் வைத்து பத்ரகிரியுடன் கூடும் தையல்நாயகிக்கு விரைவிலேயே அவன் மீது கடும் துவேஷம் உருவாகிவிடுகிறது. ஆம், ‘எப்படியோ’தான்.
இவ்வாறு பலதிக்குகளில் விரியும் கதைகளில் மர்மமாக நிகழும் ‘எப்படியோ’க்களில் எல்லாமே அந்த நறுமணம் ஒரு நுண்ணிய பங்கை வகிக்கிறது என்பதே இந்நாவலின் மையச் சரடாகும். அதாவது தன் சுய இயல்புகளால் வழிநடத்தப்படாத மனிதர்களின் கதை இது. ஒவ்வொருவரும் இயல்பாக அவர்கள் எதைச் செய்வார்களோ அதற்கு நேர் மாறான ஒன்றை மிக ஆழத்திலிருந்து எழும் ஒன்றின் மூலம் தூண்டப்பட்டு செய்கிறார்கள். மனிதர்களை அலைக்கழிக்கும், ஆட்கொள்ளும், வழிநடத்தும், வெறுக்கவும் விரும்பவும் வைக்கும் அறிய முடியாமையைப்பற்றிய நாவல் ‘யாமம்’.
ஒரே வரியில் இந்நாவலை விளக்கவேண்டுமென்றால் தங்கள் ஆளுமையின் இரவுகளால் அலைக்கழிக்கபப்ட்ட ஆளுமைகளின் கதை இது.
சிறப்பு
யாமம் என்றால் இரவு. ‘பிரபஞ்சம் என்ற பசுவின் அகிடில் இருந்து சொட்டும் துளிகளே இரவுகள்’ என்பது ஒரு சூ·பி அறிஞரின் வாக்கு. பகல் எளியது நேரடியானது. இரவு எட்டமுடியாத ஆழம் கொண்டது. ஒவ்வொரு உயிரும் தன்னை புதிதாகக் கண்டடையச் செய்யும் வெளி அது. பகல் நமது அறிந்த தளங்களின் பின்னல். இரவு நாம் அறியாத நம் ஆழங்களின் பெருவலை.இந்நாவலின் முகப்பில் பலவகையான சொற்களின் வழியாக இரவை ஒரு கவியுருவகமாக ஆக்க நாவலாசிரியர் முனைகிறார். அந்த மைய உருவகத்தின் சரடில் இந்நாவல் கோக்கப்பட்டுள்ளது. இரவை நாம் ஒரு பெரும்படிமமாக வளர்த்துக் கொண்டோமென்றால் இந்நாவல் அதன் உட்குறிப்புத்தளத்துக்கு நம்மை எளிதில் எடுத்துச் செல்லும். அவ்விரவில் தூங்கும் மிருகங்களைத் துயிலுணர்த்தும் அழைப்பாக இருக்கிறது ‘யாமம்’
மிக விரிவான தகவல் சார்ந்த ஆராய்ச்சிக்குப்பின் எழுதப்பட்ட ஆக்கம் இது. நுண்ணிய சித்தரிப்புகள் ஒரு நவீன வரலாற்று நாவலுக்குரிய தகுதியை இதற்கு அளிக்கின்றன. ஒன்றுடன் ஒன்று நேரடித் தொடர்பில்லாது ஒன்றை ஒன்று தீர்மானித்தபடி பின்னிச் செல்லும் வாழ்க்கையின் வலையைக் காட்டுவது ஆசிரியரின் நோக்கம். நானூறு வருடங்களுக்கு முன்பு லண்டன் கூடிய வணிகர்கள் சிலர் குறுமிளகு வணிகத்தின் பொருட்டு ஒரு வணிக நிறுவனத்தை உருவாக்க திட்டமிடும் இடத்தில் நாவல் தொடங்குகிறது. அவர்கள் ஷாஜஹான் அரசவைக்கு வருகிறார்கள். விதை ஊன்றப்படுகிறது. அது முளைத்தெழும்போது சர்.ஃபிரான்ஸிஸ் டே கடலருகே இருந்த அரை சதுப்புநிலம் விலைக்கு வாங்கப்பட்டு கோட்டை கட்டப்படுகிறது. அதைச்சூழ்ந்து மதராஸ் பட்டினம் என்ற கடற்பாக்கம் படிப்படியாக உருவாகி வருகிறது.
அதைத்தான் நாவல் மனித அகத்தின் இரவு என்கிறது.”யாவரின் சுகதுக்கங்களும் அறிந்த இரவு ஒரு ரகசிய நதியைப்போல முடிவற்று எல்லா பக்கங்களிலும் ஓடிக்கொண்டே இருந்தது .அதன் சுகந்தம் எப்போதும்போல உலகமெங்கும் நிரம்பியிருந்தது” என முடிகிறது இந்நாவல்.
வெளி இணைப்புகள்
பகுப்பு:தமிழ்ப் புதினங்கள்
பள்ளத்தூர், ஊத்தங்கரை
பள்ளத்தூர் (Pallathur) என்பது இந்திய ஒன்றியம், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு,  உட்பட்ட  ஒரு வருவாய் கிராமம் ஆகும். இது ஈகூர் ஊராட்சிக்கு உட்பட்டது.
அமைவிடம்
இந்த ஊரானது மாவட்ட தலைநகரான கிருஷ்ணகிரியிலிருந்து 53 கிலோமீட்டர் தொலைவிலும், ஊத்தங்கரையில் இருந்து 16 கிலோமீட்டர் தொலைவிலும், சென்னையில் இருந்து 228 கிலோமீட்டர் தொலைவிலும் உள்ளது.
மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 248, மொத்த மக்கள் தொகை 1114, இதில் 483 ஆண்களும், 531 பெண்களும் அடங்குவர். கிராமத்தில் கல்வியறிவு பெற்றவர்கள் விகிதம் 66.8 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்
மேற்கோள்
பகுப்பு:கிருஷ்ணகிரி மாவட்டத்திலுள்ள கிராமங்கள்
நீ எங்கே என் அன்பே
நீ எங்கே என் அன்பே (தெலுங்கு அனாமிகா ) மே மாதம் வெளியான தமிழ் மற்றும் தெலுங்கு மொழித் திரைப்படம், இந்தத் திரைப்படத்தை சேகர் கம்முலா இயக்க, நயன்தாரா, பசுபதி, ஹர்ஷவர்தன் ராணே மற்றும் வைபவ் நடித்துள்ளார்கள். இந்தத் திரைப்படம் இந்தி மொழியில் வெளியான  கஹானி   என்ற  திரைப்படத்தின் மறு உருவாக்கம் ஆகும்.
படப்பிடிப்பு
இந்தத் திரைப்படத்தின் படப்பிடிப்பு ஐதராபாத், மற்றும் கொல்கத்தாவிலும் நடைபெற்றது.
நடிகைகள் தேர்வு
இந்தத் திரைப்படத்தில் நடிப்பதற்காக நடிகைகள் சினேகா மற்றும் அனுசுக்கா ஆகியோர் பரிசீலனையில் இருந்தனர். நயன்தாரா இறுதியாக ஒப்பந்தம் செய்யப்பட்டார்.
வெளி இணைப்புகள்
பகுப்பு:2014 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:இந்திய நாடகத் திரைப்படங்கள் பகுப்பு:நயன்தாரா நடித்த திரைப்படங்கள்
வடவணக்கம்பாடி ஊராட்சி
வடவணக்கம்பாடி ஊராட்சி (Vadavanakkampadi Gram Panchayat), தமிழ்நாட்டின் திருவண்ணாமலை மாவட்டத்தில் உள்ள தெள்ளார் வட்டாரத்தில் அமைந்துள்ளது. இந்த ஊராட்சி, வந்தவாசி சட்டமன்றத் தொகுதிக்கும் ஆரணி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 912 ஆகும். இவர்களில் பெண்கள் 476 பேரும் ஆண்கள் 436 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவண்ணாமலை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
நல்லாம்பாளையம்
நல்லாம்பாளையம் (Nallampalayam) தமிழ்நாடு மாநிலம் அரியலூர் மாவட்டத்தில் உள்ளது. இது அரியலூர் நகரத்திலிருந்து 23 கி.மீ. தொலைவில் அமைந்துள்ளது.
குறிப்புகள்
பகுப்பு:துப்புரவு முடிந்த நாகப்பட்டினம் மாவட்ட ஆசிரியர்கள் தொடங்கிய கட்டுரைகள் பகுப்பு:அரியலூர் மாவட்டத்திலுள்ள கிராமங்கள்
அனார்கலி கவுர் ஓனார்யர்
அனார்கலி கவுர் ஓனார்யர் (Anarkali Kaur Honaryar)   ஒரு சீக்கிய ஆப்கான் அரசியல்வாதி யாவார். 25 வயதில் அனார்கலி கவுர் ஒரு மருத்துவர், செயற்பாட்டாளர், வானொலி தொகுப்பாளர் மற்றும் சுதந்திரமான ஆப்கான் மனித உரிமைகள் குழு மற்றும் அதிகாரப்பூர்வ அரசியலமைப்பு குழு உறுப்பினர் என்று பல முகங்களுடன் இயங்கினார். ஆப்கானித்தானில் சிக்கித் தவிக்கும் சீக்கிய சமூகத்தினருக்கு அனார்கலி கவுர் ஒரு சிறந்த முன்மாதிரியாக இருந்திருகிறார். அனார்கலி கவுர் நாட்டின் சுதந்திர மனித உரிமைகள் ஆணையத்தில் பணியாற்றுகிறார். பெண்கள் சம உரிமை மற்றும் சனநாயகத்திற்காக தொடர்ந்து பிரச்சாரம் செய்து வருகிறார்.
இரீட்டா மகட்டோ
இரீட்டா மகட்டோ (Rita Mahato) நேபாள நாட்டைச் சேர்ந்த ஒரு பெண்கள் உரிமை ஆர்வலர் ஆவார். பெண்கள் மறுவாழ்வு மையத்தில் பணிபுரிகிறார். 2014 ஆம் ஆண்டு மனிதநேயப் பணிகளுக்காக சுவீடிய அரசு வழங்கும் பெர் ஆங்கர் பரிசைப் பெற்றார்.
அனார்கலி கவுர் ஓனார்யர்
ஆப்கானித்தானில் சுமார் 30,000 சீக்கியர்களும் இந்துக்களும் மட்டுமே இருந்தனர். மருத்துவர் அனார்கலி கவுர் ஓனார்யர் அவர்களில் ஒருவர். ஆப்கானித்தானில் உள்ள அனைத்து சீக்கியர்களும் இந்திய பஞ்சாபிலிருந்து குடியேறியவர்கள் அல்ல. உண்மையில், பல நூற்றாண்டுகளாக இங்கு இருக்கும் சீக்கிய குடும்பங்கள் உள்ளன. சமீப காலம் வரை சீக்கியர்கள் கந்தகார், காபூல் மற்றும் பிற இடங்களில் வணிகங்களை நடத்தி வந்தனர். அனார்கலி கவுர் ஆப்கானித்தானின் தேசிய சட்டமன்றத்தின் முதல் முசுலீம் அல்லாத ஓர் உறுப்பினர் என்ற சிறப்புக்கு உரியவர் ஆவார்.
இரீட்டா மகட்டோ
ஆரம்பகால வாழ்க்கை
இரீட்டா மகட்டோ 14 வயதில் கட்டாயத் திருமணத்திற்கு ஆளானார். ஒரு வருடம் கழித்து தனது முதல் குழந்தையைப் பெற்றெடுத்தார். தனது கணவரிடம் குடும்ப வன்முறையை அனுபவித்தார்.
அனார்கலி கவுர் ஓனார்யர்
ஒரு பெண்ணிய ஆர்வலரான அனார்கலி பெண்ணினப் போராளியாக, கல்வி மற்றும் பெண்கள் மேம்பாட்டுச் செயல்பாடுகளால் அவர் பிறந்த நாட்டிலும் வெளிநாடுகளிலும் நன்கு அறியப்பட்ட முகமாக உள்ளார்.
இரீட்டா மகட்டோ
தொழில்
சிராகா மாவட்டத்தில் உள்ள பெண்கள் மறுவாழ்வு மையத்தில் இரீட்டா மகட்டா பணிபுரிகிறார். பாலியல் வன்முறையில் இருந்து தப்பியவர்களுக்கு இந்தக் குழு உதவுகிறது. 2007 ஆம் ஆண்டு சூலை மாதத்தில் பெண்கள் மறுவாழ்வு மையத்தில் கற்பழிப்பில் இருந்து தப்பிய இருவரை ஆதரித்த காரணத்தால் உள்ளூர் சமூகத்தைச் சேர்ந்த சிலர் மகட்டோவை மிரட்டினர். மகட்டோ பணிபுரிந்த அலுவலகம் தாக்கப்பட்டது. ஒரு ஆண்கள் குழுவினரால் இவர் கடுமையாக அச்சுறுத்தப்பட்டார். மனித உரிமைகளுக்கான பன்னாட்டு கூட்டமைப்பு, சித்திரவதைக்கு எதிரான உலக அமைப்பு மற்றும் பன்னாட்டு அம்னெசுட்டி அமைப்பு ஆகியவை இரீட்டா மகட்டோவுக்கு ஆதரவளித்தனர்.
அனார்கலி கவுர் ஓனார்யர்
தொழில்
தலிபான்கள் 2001 ஆம் ஆண்டு அகற்றப்பட்டபோது, அனார்கலி கவுர் காபூல் பல்கலைக்கழகத்தில் மருத்துவம் பயின்று கொண்டிருந்தார். இவர் தலிபான்களின் வீழ்ச்சிக்குப் பிறகு ஆப்கானித்தானின் இடைக்கால அரசாங்கத்தைத் தேர்ந்தெடுக்கும் லோயா சிர்காவின் உறுப்பினராகவும், ஆப்கானித்தான் அரசியலமைப்பு குழு உறுப்பினராகவும் இருந்தார். 2006 ஆம் ஆண்டில் அனார்கலி கவுர் ஆப்கானித்தான் சுதந்திர மனித உரிமைகள் ஆணையத்தில் உறுப்பினரானார்.
இரீட்டா மகட்டோ
தொழில்
2014 ஆம் ஆண்டில் பாலியல் வன்முறைக்கு எதிரான செயல்பாட்டிற்காக மகட்டோ பெர் ஆங்கர் பரிசைப் பெற்றார். பரிசாகக் கிடைத்த 15,000 யூரோக்களை கொண்டு முதியோர் இல்லத்தை நிறுவப் போவதாகக் கூறினார்.
அனார்கலி கவுர் ஓனார்யர்
தொழில்
2010 ஆம் ஆண்டில், நாட்டின் மெசுரானோய் சிர்காவுக்கு அனார்கலி கவுர் ஓனார்யர் தேர்ந்தெடுக்கப்பட்டார். மேலும் இம்மைல்கல்லை எட்டிய முதல் முசுலீம் அல்லாத பெண்மணியாக சிறப்பு பெற்றார். 2015 ஆம் ஆண்டின் நடுப்பகுதியில் தனது பதவியை விட்டு வெளியேறினார்.
இரீட்டா மகட்டோ
மேற்கோள்கள்
பகுப்பு:வாழும் நபர்கள் பகுப்பு:நேபாள சமூகப் போராளிகள்
அனார்கலி கவுர் ஓனார்யர்
தொழில்
22 ஆகஸ்ட் 2021 ஆம் ஆண்டு ஆகத்து மாதம் 22 ஆம் தேதியன்று, ஆப்கானித்தானின் தலிபான் முற்றுகை காரணமாக ஆப்கானித்தானில் இருந்து இந்தியப் படைகளால் மீட்கப்பட்ட மற்ற இந்தியர்களுடன் அவர் இந்தியா வந்தார் 2021.
விருதுகள்
அனார்கலி கவுர் ஒரு நன்கு அறியப்பட்ட மனித உரிமை ஆர்வலர் என்பதற்காகவும்  சகிப்புத்தன்மை மற்றும் அகிம்சை  ஊக்குவிப்புக்காகவும் யுனெசுகோ-மதன்யீத்து சிங் பரிசு வழங்கப்பட்டது. "குடும்ப வன்முறை, கட்டாய திருமணங்கள் மற்றும் பாலின பாகுபாடு ஆகியவற்றால் அவதிப்படும் பெண்களுக்கு உதவி செய்ததற்காகவும், தனது நாட்டில் மனித கௌரவம், மனித உரிமைகள், பரசுபர மரியாதை மற்றும் சகிப்புத்தன்மை ஆகியவற்றின் கொள்கைகளை ஊக்குவிப்பதற்கான அவரது அர்ப்பணிப்புக்காகவும்." இவ்விருதுக்காக அனார்கலி கவுர் தேர்ந்தெடுக்கப்பட்டார். யுனெசுகோ-மதன்யீத் சிங் பரிசு ஒவ்வொரு இரண்டு ஆண்டுகளுக்கும் ஒரு முறை வழங்கப்படுகிறது. இந்திய எழுத்தாளர் மதன்யீத் சிங்கின் ஆதரவுடன் மகாத்மா காந்தியின் 125 ஆவது பிறந்தநாளை முன்னிட்டு 1995 ஆம் ஆண்டு இவ்விருது உருவாக்கப்பட்டது.
ரேடியோ ஃப்ரீ ஐரோப்பாவின் ஆப்கான் அத்தியாயத்தால் 2009 ஆம் ஆண்டின் சிறந்த நபராகவும் அனார்கலி கவுர் ஓனார்யர் தேர்ந்தெடுக்கப்பட்டார்.
மேற்கோள்கள்
பகுப்பு:வாழும் நபர்கள் பகுப்பு:ஆப்கானித்தான் நபர்கள்
வேல்ஹே தாலுகா
வேல்ஹே தாலுகா (Velhe taluka) (वेल्हे तालुका இந்தியாவின் மகாராட்டிரா மாநிலத்தில் உள்ள புனே மாவட்டத்தின் 15 தாலுக்காக்களில் ஒன்றாகும். இதன் நிர்வாகத் தலைமையிடம் வேல்ஹே நகரம் ஆகும். வேல்ஹே தாலுகா 124 வருவாய் கிராமங்களைக் கொண்டுள்ளது. இது புனே மாவட்டத்தில் மக்கள்தொகை குறைந்த சிறிய தாலுக்கா ஆகும்.